ועדת הכספים, כנסת 20, פרוטוקול מספר 1103, 2018-07-11 09:35

משה גפני: הסעיף הבא בסדר היום הוא הצעת חוק לתיקון פקודת מס הכנסה (מס' 248) (עדכון הטבות המס ביישובים), התשע"ח-2018.

משה גפני: כאשר הכנו את הצעת החוק לקריאה ראשונה הסברתי שבהצעת החוק המקורית אנחנו קבענו קריטריונים עם פרמטרים שונים לפיהם נקבעו הטבות המס.

משה גפני: לא קבענו לפי ישובים.

משה גפני: התברר שהיה צורך לתקן גם את הנושא של נהריה כאשר באמת הייתה כאן בעיה שהדרום והצפון לא היו בדיוק אותו הדבר והיה צריך לתקן את הנושא של נהריה והיה צריך לתקן את הנושא של נתיבות.

משה גפני: ברבות הימים נקלענו לעוד מספר בעיות.

משה גפני: ישבנו אתמול להתייעצות בין חברי הכנסת והועלו הבעיות הללו.

משה גפני: אני אקדים ואומר שבשנת 2019 הולכת להיות בעיה כי הולכים להיות שינויים.

משה גפני: המדד הפריפריאלי הולך להיות שונה.

משה גפני: יש מקומות בהם עלה המצב הסוציו אקונומי.

משה גפני: ב-2019 ייעשו שינויים ואנחנו דיברנו על כך שאנחנו נקים צוות והצוות הזה יכין את מה שהציע חבר הכנסת יצחק וקנין שיעמוד בראש הצוות הזה, יחד אתי.

משה גפני: אנחנו נצטרך לתקן דברים ל-2019.

משה גפני: יכול להיות שנצטרך לפתוח את החוק ויכול להיות שלא.

משה גפני: אני מודיע ואני אמרתי את זה אתמול לחברים, למי שהשתתף בהתייעצות הזאת, שאם יהיה מצב שבו אני אצטרך לעוות את החוק ולעשות דברים הם אינם על פי קריטריונים שייפלו בבג"ץ, אני לא אעשה את זה.

משה גפני: אני אצא מהעניין.

משה גפני: אצלי זה חד משמעי.

משה גפני: החוק הזה הוא חוק שאני לא רוצה שהוא ייפגע כתוצאה מהחלטות שאנחנו נקבל בגלל אילוצים, גם אילוצים חבריים וגם דברים שאנחנו נרצה לתקן אבל לא תהיה לנו דרך חוקית ולא תהיה לנו דרך הקריטריונים ונצטרך לעשות שינויים.

משה גפני: אני לא אהיה בעניין הזה.

משה גפני: אני אהיה בעניין הזה בעזרת השם כל עוד זה יתנהל על פי ההחלטות של הקריטריונים עליהם אנחנו מדברים, ואני אומר של-2019 נצטרך לעשות שינויים.

משה גפני: אם נוכל להתמיד בשיטה הזאת, זה ייעשה.

משה גפני: אם לא, אני לא אעשה את זה ומה שיהיה, יהיה.

משה גפני: יש מישהו שרוצה להתייחס להצעה הזאת?

יצחק וקנין: אדוני היושב ראש, בישיבה הקודמת אמרתי מספר דברים שלא אחזור עליהם אבל אתמול בהתייעצות שהייתה בין מספר חברי כנסת במשרד שלך יחד עם היועצת המשפטית ומנהל הוועדה העליתי מספר בעיות.

יצחק וקנין: אני אומר שלא רק שאני בעד לתת לנהריה ולנתיבות את ההטבות אלא אני גם חתום על החוק הזה.

יצחק וקנין: אני חתום על החוק ואני בעד לתת.

יצחק וקנין: אבל העליתי מספר בעיות שלדעתי הן לא בעיות שוליות שאפשר לעבור עליהן לסדר היום.

יצחק וקנין: העליתי את הבעיה של זרעית, שתולה, שומרה, אבן מנחם, ישובים שהם יישובי גדר.

יצחק וקנין: הם בסיס צבאי לכל דבר ועניין.

יצחק וקנין: הייתי קורא להם מוצב צבאי.

יצחק וקנין: לא יכול להיות שהם יקבלו פחות מאשר מקבלת עיר.

יצחק וקנין: בשום פנים ואופן לא יכול להיות.

יצחק וקנין: אמרתי את זה בישיבה.

יצחק וקנין: אמרה לי היועצת המשפטית, ואני רוצה ששגית תשמע את מה שאני אומר, שזרעית מקבלת 12, אבל לא.

קריאה: כתוב 11.

יצחק וקנין: לא יעלה על הדעת.

יצחק וקנין: עשינו תיקונים.

קריאה: משפחות שם מתפרקות.

קריאה: ישובים שמתפרקים.

שגית אפיק: אני אמרתי ששלושה ישובים מקבלים 11, ישוב אחד מקבל 12 וכל יתר הישובים ששני קילומטרים מקבלים 13 אחוזים.

שגית אפיק: זרעית היא אחד משני הישובים שמקבלים 11.

יצחק וקנין: אני שואל אותך איזו הגינות יכולה להיות כאן?

יצחק וקנין: העליתי את העניין של עברון, להבות הבשן וגונן.

יצחק וקנין: אני חושב שזה עוול גדול שנגרם ליישובי גדר.

יצחק וקנין: זה מוצב קדמי.

יצחק וקנין: רבותיי, לא יכול להיות שהעיר תקבל יותר ממנו.

יצחק וקנין: אין שם לא גן ילדים, לא מעון יום, לא כלום.

יצחק וקנין: אין מרפאה.

יצחק וקנין: אין כלום.

מכלוף מיקי זוהר: אבל יש הרבה חיילים.

יצחק וקנין: מישהו יכול להבין שנהריה תקבל יותר מזרעית?

יצחק וקנין: אני חתום על החוק של נהריה, אני בעד נהריה, אני אצביע בעד נהריה, אבל לא יכול להיות שהיא תקבל יותר מזרעית.

יצחק וקנין: בשום פנים לא יכול להיות.

יצחק וקנין: שיבנו איזה פרמטר שרוצים.

יצחק וקנין: אם תפרתם את החליפה בגודל הזה, צריך לתפור אותה לאותם ישובים.

יצחק וקנין: אני אומר לכם, לא בגלל שהישובים יושבים כאן.

יצחק וקנין: אף אחד לא דיבר אתי אלא אני לבד אמרתי את הדברים.

יצחק וקנין: זה עוול נוראי שזועק לשמים.

יצחק וקנין: רבותיי, ישוב גדר, ישוב שאין בו כלום.

יצחק וקנין: אתם רוצים שתהיה הגירה?

יצחק וקנין: בבקשה, אז תשימו מוצב צבאי במקום וגמרנו.

יצחק וקנין: אני חושב שהדבר הזה צריך לבוא לתיקון.

יצחק וקנין: אם הוא יתוקן, אני בעד ההצעה.

יצחק וקנין: שוב אני אומר שאני חתום על ההצעה של נהריה, אני בין אלה שמציעים את ההצעה הזאת ואני חושב שלנהריה כן מגיע.

יצחק וקנין: אני אומר את זה לאורך כל הדרך.

יצחק וקנין: גם לנתיבות וגם לישובים אחרים.

יצחק וקנין: אין לי בעיה עם זה אבל רבותיי, צריך לתקן את העיוות.

אחמד טיבי: יכול להיות שמזרע לא תהיה?

אחמד טיבי: היא צמודה.

משה גפני: היא בפנים.

אחמד טיבי: מי עוד בפנים?

משה גפני: הרבה.

משה גפני: נדבר על זה.

משה גפני: היא צריכה לעשות עבודה.

משה גפני: טיבי, אתה יוצא ברכוש גדול.

משה גפני: נאמר אתמול שחורפיש בפנים.

מוסי רז: חורפיש דרוזים.

מוסי רז: לא מספיק לו.

מכלוף מיקי זוהר: אני רוצה להזכיר למשרד האוצר שמטרת החוק נולדה כדי לתקן עיוותים שנוצרו בעקבות עדכון המדד הפריפריאלי.

מכלוף מיקי זוהר: המדד הפריפריאלי שהיה עדיין בחיתוליו במהלך חקיקת החוק, בעצם התחילו רק לבחון את המדד הפריפריאלי, לא היווה חלק מהחקיקה הנוכחית ומהרגע שהוא נכנס לתוקף בתוך החקיקה הנוכחית, נוצרו עיוותים רבים בחקיקה.

מכלוף מיקי זוהר: לכן הבאנו את תיקון החקיקה הזה, כדי לייצר את התיקונים.

מכלוף מיקי זוהר: אבל צריך להבין גם משרד האוצר ואגף התקציבים, שאנחנו יודעים שהתנגדתם לחוק, שהשינויים שנעשו בחוק כדי לתקן את העיוותים, הם לא יכולים להיות פרטניים ספציפיים לישוב אחד.

מכלוף מיקי זוהר: אם אנחנו עושים את זה פרטנית וספציפית לישוב אחד, אנחנו בעצם בסכנה של עתירה לבג"ץ.

משה גפני: לא.

משה גפני: אני לא מביא.

משה גפני: לא בג"ץ.

מכלוף מיקי זוהר: אני אומר שנהיה בסכנה.

משה גפני: אם מביאים ישוב, אני לא מביא את זה.

מכלוף מיקי זוהר: אני מסכים אתך.

מכלוף מיקי זוהר: אני יודע.

משה גפני: לא בג"ץ.

משה גפני: אל תגיד לי בג"ץ.

משה גפני: בג"ץ הוא לא מורה הדרך שלי.

מכלוף מיקי זוהר: גם לא שלי.

משה גפני: בסדר.

משה גפני: אני לא מביא את זה.

מכלוף מיקי זוהר: אבל זה המסר אדוני היושב ראש.

משה גפני: כן.

משה גפני: אתה צודק.

מכלוף מיקי זוהר: אנחנו לא רצינו לחוקק חוק פרטני ספציפי לישוב מסוים.

מכלוף מיקי זוהר: דיברנו על קריטריונים רחבים ובתוך הקריטריונים ניסינו לייצר משוואה שהיא באמת פותרת את הבעיות שעלו לסדר יומה של הוועדה וכן, צריך לציין אדוני היושב ראש, שעל הדרך יש עוד מספר ישובים שייהנו כתוצאה מהתיקון הזה כי התיקון הזה הוא תיקון רחב ולא תיקון פרטני.

מכלוף מיקי זוהר: מהרגע שאנחנו עושים את התיקון הזה ויש ישובים שנהנים, אז מה לעשות שזה עולה קצת יותר כסף.

מכלוף מיקי זוהר: בסוף בכל קונסטלציה שלא תהיה, העניין מוסכם ומסוכם עם שר האוצר משה כחלון.

מכלוף מיקי זוהר: אני דיברתי אתו, הרב גפני דיבר אתו, ויש סיכום ברור אתו שהוא בעד המהלך והוא חושב שזה מהלך נכון וראוי.

מכלוף מיקי זוהר: בסך הכול מבחינה תקציבית כלכלית, כדי לסבר לאנשים את האוזן, זה סדר גודל שלל כ-60 מיליון שקלים פלוס-מינוס.

מכלוף מיקי זוהר: זה לא יהיה יותר מזה.

מכלוף מיקי זוהר: נכון, זו הצעת חוק תקציבית ולכן היא גם עברה ברוב של יותר מ-51 חברי כנסת והיא גם תעבור בקריאה שנייה ושלישית ברוב של יותר מ-51 חברי כנסת.

מכלוף מיקי זוהר: לך היושב ראש אני מציע שנלך על החקיקה שאנחנו שלמים אתה, גם אם היא תעלה לאוצר המדינה עוד כמה מיליוני שקלים.

מכלוף מיקי זוהר: אני לא רואה שום סיכוי ששר האוצר יגיד לאנשי סיעתו, סיעת כולנו, להתנגד לחוק שמיטיב עם תושבי הפריפריה.

מכלוף מיקי זוהר: אני מאוד מכבד את אגף התקציבים כמוך אבל גם אם הם יחליטו לומר שהם מתנגדים, זה לא אומר שהחוק הזה צריך להיעצר.

מכלוף מיקי זוהר: החוק הזה יכול להמשיך לכנסת.

מכלוף מיקי זוהר: אנחנו הריבון וההחלטה שלנו תחייב את אגף התקציבים לתת את הפתרונות הכלכליים.

מכלוף מיקי זוהר: לכן בעניין הזה אני מציע לאדוני לגמור את החקיקה.

מכלוף מיקי זוהר: ספציפית לעניינים אני רוצה לדבר עליהם.

מכלוף מיקי זוהר: עניין אחר הוא עניין נתיבות.

מכלוף מיקי זוהר: בעניין נתיבות לא יכול להיות שיהיה פער בין נתיבות לאופקים.

מכלוף מיקי זוהר: הן צריכות להיות שוות וזהות בתנאים שלהן.

מכלוף מיקי זוהר: לא יכול להיות שמרחק של קילומטרים בודדים בין ישוב לישוב, יהיה שוני בגובה ההטבה.

מכלוף מיקי זוהר: זו צריכה להיות הטבה זהה.

מכלוף מיקי זוהר: לעניין שדות נגב ומרחבים.

מכלוף מיקי זוהר: מרגע שנתיבות ואופקים עולות לאזור ה-18 אחוזים או ה-16 אחוזים, זאת בערך העלייה שלהן, הפער בין שדות נגב ומרחבים לנתיבות ואופקים, הוא פער עצום.

מכלוף מיקי זוהר: כשיש פער עצום, גם זה צריך להביא פתרון כי אנחנו לא רוצים להביא למצב שישוב שהוא גם סמוך לעיר, הוא בפער של 12-13 אחוזים ממנו.

איתן ברושי: אתה מתכוון מושב או קיבוץ.

מכלוף מיקי זוהר: מושב או קיבוץ.

מכלוף מיקי זוהר: זה פער שהוא גדול מדי.

מכלוף מיקי זוהר: אני לא אומר הם צריכים להיות זהים במפת ההטבות, ברור שצריך להיות פער בי אנחנו רוצים לעודד הגירה לרשויות החלשות ולאו דווקא לישובים חזקים, זה נכון, אבל הפער הוא צריך להיות פער סביר.

מכלוף מיקי זוהר: לעניין הצפון.

מכלוף מיקי זוהר: אני חושב שאת נהריה כבר פתרנו בהצעת החוק הזאת והיא גם חייבת לעבור היום מהסיבה הפשוטה שהיו פערים שאין להם מה שנקרא שום קשר למציאות.

מכלוף מיקי זוהר: מרגע שיש לנו עיר שרוצים לעודד לתוכה הגירה חיובית, לא יכול להיות שישובים מסביב לה יהיו בפערים גדולים לטובתם.

מכלוף מיקי זוהר: זה צריך להיות פלוס-מינוס שווה להערכתי וברגע שזה יהיה שווה ונהריה תוכל לקבל את ההטבה שמגיעה לה, התחרות תהיה תחרות הוגנת ואזרחים יחליטו איפה הם רוצים לגור.

מכלוף מיקי זוהר: עניין כלכלי לא צריך להיות על הפרק, הרב גפני.

מכלוף מיקי זוהר: על הפרק צריך להיות עניין חברתי.

איתן ברושי: צודק.

מכלוף מיקי זוהר: מה שנכון לתושבי הפריפריה, להעביר את זה כאן היום, ללכת לכנסת ולהעביר את זה כבר בימים הקרובים, וכנראה ביום שני הבא בקריאה שנייה ושלישית, ואם יחליט שר האוצר להגיד לאנשי סיעתו להתנגד, זה משהו שאני באופן אישי אופתע.

מכלוף מיקי זוהר: אני יכול להבטיח לך אדוני היושב ראש שיימצא רוב להחלטה הזאת, גם עם חברי האופוזיציה שיצביעו בעדה כולם.

משה גפני: אני מבקש להודיע לגבי הרביזיות.

משה גפני: יש רביזיה אחת על הנושא של אתמול.

משה גפני: הרביזיה תהיה בשעה 10:45 ובאותו זמן תהיה הרביזיה גם על החוק של מס הכנסה בנושא של מעונות ראש הממשלה.

משה גפני: אני מבקש, אם אפשר להודיע שיהיו הצבעות על שתי רביזיות.

משה גפני: הממשלה, התייחסות.

מירי סביון: משנה למנהל רשות המסים.

משה גפני: נטליה, את אחריה.

מירי סביון: נטליה תתחיל ואני אתייחס אחר כך.

נטליה מירנצ'וב: אני אתחיל בכללית.

נטליה מירנצ'וב: קבענו את המודל לפי דרישות הבג"ץ.

נטליה מירנצ'וב: לפי קריטריונים אחידים ושוויוניים שהוסכם עליהם הקריטריון הפריפריאלי, סוציו כלכלי וקירבה לגבול, עם איזה שהם נתונים פנימיים, ם איזושהי מסגרת תקציבית.

נטליה מירנצ'וב: אנחנו עדים למהלך שאנחנו פשוט מתרחקים ומתרחקים יותר ויותר ממה שבנינו וזו תופעה מסוכנת.

נטליה מירנצ'וב: עכשיו אומרים שלא יתכן שישוב קרוב לישוב אחר יקבל הטבות שונות אבל הם שונים בקריטריונים שקבענו.

נטליה מירנצ'וב: הם שונים באשכול סוציו כלכלי, הם שונים בצד הפריפריאלי.

נטליה מירנצ'וב: לכן הם שונים ולא בגלל שיש לנו איזה שהן רגשות אחרים כלפי אחד מהישובים האלה.

נטליה מירנצ'וב: זה מה שקבענו, זה מה שהמחוקק הצביע עליו וזה מה שיוצא במבחן התוצאה.

נטליה מירנצ'וב: לכן אני מבקשת שלא יגידו כאן שלא יתכן זה ולא יתכן זה.

נטליה מירנצ'וב: זו התוצאה.

מכלוף מיקי זוהר: אני מתנצל שאמרתי.

מכלוף מיקי זוהר: אני חוזר בי מדבריי.

מכלוף מיקי זוהר: זו הייתה בדיחה.

מכלוף מיקי זוהר: אני יכול להגיד מה שאני רוצה, את יודעת.

מכלוף מיקי זוהר: אני חבר כנסת.

מכלוף מיקי זוהר: חופש הביטוי אצלי אפילו הוא רחב יותר.

איתן ברושי: מיקי לקח אותו הכי רחוק שאפשר.

נטליה מירנצ'וב: אני מתייחסת לדברים שהמחוקק אמר בזמנו.

מכלוף מיקי זוהר: עם כל הכבוד, אנחנו לא עובדים אצל רשות המסים.

מכלוף מיקי זוהר: אנחנו עובדים אצל הציבור.

איתן ברושי: היושב ראש, אני רוצה לשאול האם עמדתכם לגבי נהריה היא חיובית או שגם לגבי נהריה אתם שליליים?

מכלוף מיקי זוהר: הם מתנגדים לכל.

איתן ברושי: אני רוצה לשמוע בקולה.

נטליה מירנצ'וב: מקצועית אנחנו חושבים שהקריטריון שנקבע לגבי עיר גדולה, יש בו הגיון.

נטליה מירנצ'וב: אפשר להתווכח אם הגבול צריך לעבור ב-75,000 או 85,000.

נטליה מירנצ'וב: החליט השר ש-85,000, זה גם בסדר.

נטליה מירנצ'וב: יש לנו בעיה לגבי תחולת ההטבות שתהיה רטרואקטיבית ומירי תדבר על הבעיה התפעולית שיש לנו.

נטליה מירנצ'וב: אבללגבי נהריה, אנחנו יכולים לקבל את העמדה הזאת.

משה גפני: אני רוצה שחברי הכנסת יאמרו את ההצעות.

איתן ברושי: זה טוב שאתם יכולים לקבל.

איתן ברושי: נראה איך זה יעזור לנו עם כל היתר.

משה גפני: נראה איך אנחנו מתגברים על הבעיות האלה ונראה גם מה העלות שלהן.

משה גפני: יש מי מחברי הכנסת שרוצים להציע עוד הצעות?

משה גפני: אני רוצה לדעת אם יש עוד הצעות.

איתן ברושי: כן.

איתן ברושי: יש הצעות.

איציק שמולי: גפני, המשמעות שאתה אמרת היא הסתייגות?

יצחק וקנין: המשמעות שלי.

יצחק וקנין: אתמול נאמר לנו בתוך הישיבה הפנימית שזרעית, לא רק זרעית, ואני לא יודע אם מישהו מבין מה אני אומר.

יצחק וקנין: זו בעיה קריטית.

יצחק וקנין: אני לא יודע איך זרעית בכלל עומדת על 11.

יצחק וקנין: אני לא תופס את זה.

יצחק וקנין: זה מוצב צבאי ממדרגה ראשונה.

יצחק וקנין: לא יכול להיות שישוב לידו, אני לא יודע לפי אילו פרמטרים.

יצחק וקנין: זרעית ושתולה.

ז'קי סבג: איפה הייתם עד עכשיו?

ז'קי סבג: למה התעוררת עכשיו?

קריאה: זה מפריע לך שיישובי גדר יקבלו?

קריאה: אסור לנו לריב.

קריאה: אנחנו עוזרים גם לנהריה.

קריאה: אני מבקש ממך, עם כל הכבוד.

יצחק וקנין: אתה רוצה לקבל יותר מזרעית.

יצחק וקנין: אין שם לא גן ילדים, לא מעון יום, אין מרפאה, אין כלום אלא מוצב פעיל.

יצחק וקנין: ישוב כזה שהיום חיים בו רק זקנים.

יצחק וקנין: אתה רוצה להגיד לי איך להתנהל כאן?

יצחק וקנין: עם כל הכבוד לך.

משה גפני: חבר הכנסת וקנין, העלית אתמול את הנושא הזה.

יצחק וקנין: העליתי את הנושא.

יצחק וקנין: אתם אמרתם במפורש שזרעית הולך להיפתר ושתולה הולכת להיפתר.

יצחק וקנין: זה מוצב צבאי.

יצחק וקנין: יש ישובים אחרים שמקבלים 13 לעומת זרעית.

משה גפני: תכף נשמע את היועצת המשפטית.

משה גפני: אנחנו דיברנו אתמול.

משה גפני: זרעית, 11.

שגית אפיק: זאת הרשימה שאמרתי גם אתמול.

יצחק וקנין: זה זועק לשמים.

משה גפני: זרעית – 11.

משה גפני: מרום גולן – 12.

משה גפני: שומרה – 11.

משה גפני: שתולה – 11.

משה גפני: שלושה ישובים ששגית אמרה אתמול שהם 11.

משה גפני: אמרנו שצריכים לפתור את הבעיה הזאת.

שגית אפיק: כל היתר – 13.

קריאה: כבוד היושב ראש, אני רוצה לומר משהו.

משה גפני: אתה לא מדבר יותר.

משה גפני: אני אוציא אותך.

משה גפני: אי אפשר לנהל כך ישיבה.

משה גפני: המתח הוא גבוה.

משה גפני: לי אין בעיה, אני פשוט אסגור את הישיבה.

משה גפני: אני מעדיף שלא יהיה חוק.

קריאה: אבל היא מטעה.

משה גפני: ברחתי מזה?

משה גפני: לשם כך קיימתי אתמול התייעצות, הבאתי את היועצת המשפטית.

משה גפני: הנתונים היו לפנינו.

משה גפני: אנחנו מדברים על ניסיון למצוא פתרון.

משה גפני: זה שתריבו אחד עם השני, לא נרוויח כלום אלא אני אקום ואסגור את הישיבה ונבוא להצביע על ראש הממשלה כדי שיהיו לו מעונות.

איתן ברושי: אדוני היושב ראש, חברי הכנסת וכל השותפים לדיון החשוב הזה שהמכנה המשותף בין כולנו הוא הרצון לתקן עיוותים ולשדרג את התנאים.

איתן ברושי: אני רוצה לומר משפט ראשון.

איתן ברושי: הנכס הגדול של החוק הזה הוא יושב ראש הוועדה חבר הכנסת גפני.

איתן ברושי: בלעדיו זה לא היה קורה.

איתן ברושי: מדובר כאן על חוק של שני מיליארד שקלים שאלמלא הייתה הוועדה בראשותו מקדמת אותו, זה לא היה קורה.

איתן ברושי: זה לא קרה בזכות הממשלה וזה קרה למרות כחלון והאוצר.

משה גפני: כחלון עזר.

משה גפני: אני חייב לומר את זה.

איתן ברושי: אמרתי למרות כי זה היה בוויכוחים.

איתן ברושי: אני רוצה לומר משהו עקרוני לחברות מהממשלה או לחברים.

איתן ברושי: תקשיבו טוב למה שאני אומר.

איתן ברושי: החוק הזה הוא חוק אישי ולא חוק של רשות או עירייה.

איתן ברושי: בניגוד להטבות של תעשייה, חקלאות או הטבות אזוריות, זאת הטבה אישית.

איתן ברושי: אין הבדל בהטבה אישית בין חבר מושב, קיבוץ, ישוב קהילתי או עיר.

איתן ברושי: ההבחנה הזאת הייתה בזכותנו כשרצינו להקל במידה רבה על קריית שמונה ושלומי ולסלול את המסלול המאוד מסובך לחוק הזה שידענו שצריך לעשות בו תיקונים.

איתן ברושי: צריך להבין שההטבה הזאת לא ניתנת לעיריית נהריה כי היא כביכול משרתת את האזור או קריית שמונה.

איתן ברושי: היא ניתנת לאזרחים תושבים מכל המינים והצבעים.

איתן ברושי: לכן אני מראש מתקומם, כמי שהיה ראש מועצה אזורית וכמי שבא מהמרחב הכפרי, כי גברתי שגית, בחוק הזה מוציאים את המועצה האזורית.

איתן ברושי: לא היו הרבה חוקים בכנסת שכתבו שזה כולל את זה ואת זה למעט מועצה אזורית.

איתן ברושי: תארו לעצמכם שהיה כתוב למעט מישהו אחר, כי אז הייתה כאן מהפכה.

קריאה: תהיה מהפכה.

איתן ברושי: לכן אני מבקש למחוק את המילה "למעט".

משה גפני: לא נאומים.

איתן ברושי: לא נאומים.

איתן ברושי: אני רוצה לומר שיש לנו מספר הערות שעלו כמו להבות הבשן וגונן.

איתן ברושי: יש לנו את עברון ואת יישובי הגדר ויש עוד.

איתן ברושי: אתה העלית אתמול שאלות נוספות.

איתן ברושי: מה בעצם אומרים החברים האלה?

איתן ברושי: אם אתם מתקנים ופותחים, תכניסו גם אותנו מאחר ויש כאן נימוקים נכונים.

איתן ברושי: אם נהריה תאושר מיידית, ספק מי ישמע את הטענות האחרות.

איתן ברושי: אם נוצרת הלימה וקשר בין פתרונות לא רק לנהריה או לנתיבות כמו בישובים בדרום, אז אפשר.

איתן ברושי: הרב גפני הציע אתמול שתוקם ועדה.

משה גפני: כן.

משה גפני: אמרתי.

איתן ברושי: ועדה מצומצמת בתוכנו שתגבש את הפתרונות לכלל השאלות תוך כדי נחישות שלנו להאריך את החוק ולהחיל אותו על יותר.

איתן ברושי: עכשיו השאלה, אדוני היושב ראש וחברי הכנסת, האם כאשר אנחנו נאשר עכשיו את נהריה – ואני בעד – אנחנו מטילים ספק ביכולת לטפל בבעיות האחרות או שאנחנו יוצרים התאמה בלוח זמנים, לא בישיבה עכשיו אולי כי זה לא מוכן.

איתן ברושי: שלא יהיה פתרון מצד אחד כאן והפקרה מצד שני.

איתן ברושי: לכן צריך למצוא כאן חיבור בין שני הדברים.

איתן ברושי: תודה.

משה גפני: תודה רבה.

משה גפני: שגית, את רוצה להתייחס לנושא?

שגית אפיק: כן.

משה גפני: רק לנושא המועצות האזוריות.

שגית אפיק: אני אתייחס רק לנושא של מועצה אזורית שחבר הכנסת ברושי מבקש להשמיט.

משה גפני: לראשונה הוא מבקש.

שגית אפיק: לראשונה.

משה גפני: אחרי 600 פעמים.

שגית אפיק: כן.

שגית אפיק: נטליה הסבירה כאן שהם רואים הצדקה מקצועית לישוב עירוני.

שגית אפיק: אני מעריכה שההצדקה המקצועית הזאת לא תהיה קיימת עוד אם אנחנו נוסיף גם את המועצות האזוריות כי אז בעצם זה לא יהיה ישוב עירוני, עיר שנותנת שירותים לסביבתה, אלא זה יהיה פשוט כל ישוב ולא תהיה לזה יותר התאמה מקצועית.

איתן ברושי: לא קשור להטבות מס.

נטליה מירנצ'וב: הפער של נהריה אל מול הסביבה שלה בעצם יישמר.

שגית אפיק: נכון.

איתן ברושי: הפער יכול להישמר.

איתן ברושי: זה לא הנימוק.

איתן ברושי: הנימוק הזה הוא פסול.

משה גפני: איתן, אנחנו לא נקיים את כלל הדיון על מה שאתה אומר.

איתן ברושי: על זה נצביע.

שגית אפיק: אי אפשר להחזיר את המועצה האזורית להגדרה של ישוב עירוני כאשר ההגדרה של ישוב עירוני באה לומר שיש עיר שנותנת שירותים ליישובי סביבתה.

איתן ברושי: אין מושג כזה בהטבות מס.

איתן ברושי: לא רלוונטי לעניין.

שגית אפיק: זה היה קריטריון שהוועדה קיבלה אותו.

שגית אפיק: ישוב עירוני קיים בחוק עצמו.

שגית אפיק: זה לא תיקון חדש שהמצאנו אותו עכשיו.

שגית אפיק: יש ישוב עירוני צמוד גבול, יש ישוב עירוני בנגב.

שגית אפיק: זה קיים כבר וזה קריטריון שהוועדה הכירה בו ורשות המסים קיבלה את הרציונל שעומד מאחוריו שמדובר בעיר כמו קריית שמונה, כמו ערים אחרות, שנותנות שירותים לישובים שהם ישובים קטנים יותר שנמצאים בסביבה ורצו לחזק את הערים האלה ולתת להם תוספת של הטבת מס על מנת למשוך לשם אוכלוסייה חזקה.

שגית אפיק: זה היה הרציונל.

שגית אפיק: נטליה גם כאן אמרה שהם רואים בזה הצדקה מקצועית והם יודעים לנמק את זה.

שגית אפיק: הוועדה גם קיבלה את זה וסברנו שזה קריטריון ראוי.

שגית אפיק: מה שקרה בחקיקה המקורית, התייחסנו אך ורק לישובים בצפון, לישובים עירוניים שנמצאים בגדר שני קילומטרים.

שגית אפיק: יש ישובים עירוניים בתוך תשעה קילומטרים ומה שנעשה כאן עכשיו זה בעצם לתקן את העיוות הזה כי בדרום כל ישוב עירוני זכאי לתוספת הזאת של הטבות המס.

שגית אפיק: עכשיו יש כאן תיקון של העיוות הזה שיחול לא רק על נהריה אלא הוא יחול על עוד ישובים עירוניים.

שגית אפיק: אם אנחנו נבטל את המונח ישוב עירוני ונכניס גם את הישובים שבסביבה, אין שום הנמקה ואין שום רציונל ותכלית לקריטריון הזה והוא לא יכול לעמוד בשום מבחן משפטי שאני מכירה.

יצחק וקנין: זה לא יעמוד משפטית.

יצחק וקנין: אני אוכיח שזה לא יעמוד משפטית.

איתן ברושי: מה ההבדל בין שדרות לניר-עם?

איתן ברושי: הם שניהם באותו מרחק מהגבול.

מוסי רז: אחרי הדברים של חבר הכנסת ברושי, קל לי לדבר בקיצור.

מוסי רז: אני מבין שהייתה הגדרה של ישוב עירוני, עדיין קיימת, אני לא חושב שיש לי אתה בעייתיות מסוימת וצריך לעזור לערים בהרבה דברים, ברכבת, בתשתיות וכולי.

מוסי רז: אני לא בטוח שזה קשור לתושבים.

מוסי רז: מה שלי נראה כאן מאוד חשוב זה לא ליצור את האפליה הזו בין ישובים מסוגים שונים.

מוסי רז: אני חושב שצריך להכניס לחוק את האפשרות לתת לכל יישובי קו העימות בצפון ואני גם אגיש את זה כהסתייגות.

אחמד טיבי: שנינו נגיש.

משה גפני: על איזה ישובים אתה מדבר?

משה גפני: צמודי גדר?

מוסי רז: כל הישובים שמוגדרים כקו עימות.

מוסי רז: אני אגיש על זה הסתייגות.

משה גפני: משרד האוצר.

איליה כץ: אגף תקציבים.

איליה כץ: להתייחס לעניין הוועדה ולדבריו של חבר הכנסת ברושי וגם לגבי כמה דברים שעלו בוועדה הקודמת.

איליה כץ: אנחנו חושבים שאם מקימים ועדה כזאת, מן הראוי – וזה גם מופיע בחוק הנוכחי – שיוצגו המחקרים בכל הנוגע לאפקטיביות הטבת המס.

משה גפני: יש כבר מחקרים?

איליה כץ: יש מחקר.

איתן ברושי: לפי המחקרים שלכם לא היו מקימים את המדינה.

איליה כץ: אני אשמח לסיים את דבריי.

משה גפני: איתן, זה לא מנומס.

איתן ברושי: אבל זו אמת.

משה גפני: זו לא אמת.

משה גפני: בן גוריון היה מתחשב באיליה?

איליה כץ: כמו שחבר הכנסת ברושי ציין, הטבת המס הזאת עולה 2 מיליארד שקלים ואני בטוח שחבר הכנסת ברושי יסכים שצריך לבדוק האם 2 מיליארד שקלים מחולקים בצורה אפקטיבית.

משה גפני: חכה רגע.

משה גפני: באופן זמני אני יושב ראש הוועדה הזאת.

משה גפני: לא איתן ברושי.

משה גפני: איתן ברושי הוא סגן היושב ראש.

משה גפני: אנחנו היום מגישים חוק ביחד על החקלאות.

משה גפני: הוא החזיר אותי בתשובה, לחקלאות.

איתן ברושי: אני מוכרח לומר שזה לא היה קשה.

משה גפני: איליה, יש בחוק, אנחנו הכנסנו את זה ביוזמתנו, שייעשה מחקר ויצטרכו להגיש את המחקר לוועדה עם כל מה שנלווה לעניין הזה.

משה גפני: אתם מכירים את זה.

משה גפני: אנחנו לא רוצים שילך כסף לאיבוד, כשבעצם אפשר להשתמש בכסף על פי המחקרים האלה לצרכים שונים אחרים, תיקונים וכל מה שנלווה לעניין.

משה גפני: אנחנו מחכים למחקר הזה.

משה גפני: יש מועד מתי צריך להגיש אותו .

איליה כץ: אדוני היושב ראש, רק לחדד, במחקר האחרון שפורסם בנושא הזה נמצא ש-12 אחוזים מהשכירים שגרים באותם ישובים שמקבלים את הטבות המס, ספק אם גרים באותם ישובים.

משה גפני: זה לא הגון מה שאתה עושה עכשיו.

איליה כץ: למה זה לא הגון אדוני היושב ראש?

משה גפני: עם כל הכבוד, אל תגיד לי מחקר.

משה גפני: אני אתן לך עוד מחקרים.

איליה כץ: עולה שההטבה הזאת היא הון שחור.

משה גפני: אני גרתי באופקים.

משה גפני: אתה לא גרת שם.

משה גפני: אני יודע מה זה עשה לישוב.

משה גפני: עם כל הכבוד, איליה, יש חוק.

משה גפני: זה לא עכשיו פרטצ' שאתם תבואו מאגף התקציבים ותגידו שהיה מחקר כזה ו-12 אחוזים שם ואף אחד לא יודע על מה אתם מדברים.

משה גפני: יש חוק.

משה גפני: החוק קובע איך עושים את זה.

משה גפני: אני מאוד תומך בעניין הזה אבל שזה יהיה מסודר ויבוא לוועדה.

איליה כץ: זאת הייתה המלצתי, שזה יוצג לוועדת היישום.

איליה כץ: שהוועדה תראה את הדברים.

משה גפני: בסדר.

משה גפני: אחד הדברים הנכונים שאמרתם בקדנציה הזאת.

מירי סביון: חשוב לי לציין עוד נקודה.

מירי סביון: ההתייחסות שלנו היא באמת לנוסח שהועבר אלינו.

מירי סביון: מה שחשוב לי לציין בנושא שאנחנו מבקשים לתקן בנוסח שהובא לעיוננו, זה את הנושא של תחולת החוק.

מירי סביון: כרגע התחולה הרשומה היא משנת 2018.

מירי סביון: חשוב לי להבהיר שמדובר בתחולה רטרואקטיבית מתחילת השנה.

מירי סביון: כל המשק, שאלה המעסיקים בעיקרם, מתנהל במצב של הטבות כפי שהן קיימות היום.

מירי סביון: אם התחולה של החקיקה של השינוי הזה תעבור רטרואקטיבית, אנחנו יוצרים כאן בלגן שלם.

מירי סביון: מדובר כאן על עשרות אלפי אנשים שנמצאים בשוק העבודה ויושפעו מהתיקון הזה.

מירי סביון: מדובר כאן בדיווחים מתקנים, כנראה באלפי דיווחים מתקנים של מעסיקים שיצטרכו להחזיר את הכסף, לפנות לרשות המסים ולקבל החזרים.

מירי סביון: בסוף השנה הזאת אנשים, כדי לממש את ההטבות , יצטרכו להגיש דוחות, חלקם ידעו על כך וחלקם לא ידעו.

מירי סביון: כל החלה של החוק הזה מ-2018 באופן רטרואקטיבי יוצרת מבחינתנו קשיים תפעוליים שהופכים את היישום שלו למאוד מאוד קשה ומורכב, לא נוח ולא שוויוני לאוכלוסייה.

מירי סביון: אנחנו מבקשים בהיבט היישומי של הדברים, ככל שהחקיקה הזאת תעבור, להחיל אותה בתחולה מ-2019.

מירי סביון: החלה רטרואקטיבית בסיטואציה כזאת ובזמן הזה של השנה, יוצרת קשיים מאוד מאוד גדולים ותביא לעיוות ביישום החקיקה.

משה גפני: תודה רבה.

משה גפני: גיורא זלץ.

גיורא זלץ: גם אני מצטרף לתודות ולהערכה לוועדה הזאת על עיסוק מקצועי בתחום הזה.

גיורא זלץ: אני רוצה לומר שני משפטים, אחד על ה-למה ואחד על ה-איך.

גיורא זלץ: אני רוצה להתחיל ולומר שהמשימה הגדולה היא באמת לוודא שההטבות האלה ימשיכו גם אחרי 2019 והלאה.

גיורא זלץ: לגבי ה-למה.

גיורא זלץ: הוא מאוד חשוב.

גיורא זלץ: ההטבות האלה באות לתת לאנשים שחיים בעוטף ישראל, אנשים שחיים בעוטף ישראל, בדרום, בצפון, הטבות כאלה כדי שיהיה אפשר לחיות שם.

גיורא זלץ: הסיבה היא מאוד פשוטה.

גיורא זלץ: מכיוון שהחוסן של התושבים מורכב ממצב ביטחוני, שהצבא עובד עליו מאוד מאוד יפה אבל הוא גם מורכב מהתושבים.

משה גפני: מה אתה מציע?

גיורא זלץ: קודם חשוב לי להסביר למה זה מאוד מאוד חשוב.

גיורא זלץ: לגבי ה-איך.

גיורא זלץ: אני חושב שבמדדים שצוינו כאן, וכמו שנאמר, זה נכון שיש קריטריונים ואני חושב שצריך להבין את החשיבות ואת השוני בין הקריטריונים.

גיורא זלץ: אני חושב שלמדד הסוציו אקונומי יש פחות משמעות בהקשר הזה, בדיוק כפי שנאמר כאן כי אני חושב שהתושבים, בכל רשות יש תושבים מסוגים שונים.

גיורא זלץ: מה ששווה לכל התושבים בכל רשות זה המרחק שלהם מתל אביב והקרבה אל הגבול.

גיורא זלץ: לכן אני חושב שבדיונים שהצוות הזה עושה, המדד הפריפריאלי שמורכב גם מהקרבה לגבול וגם מהמרחק מתל אביב לירושלים, הוא צריך להיות המדד עם המשקל המרבי בתיקונים שתעשו.

גיורא זלץ: חשוב לי מאוד כבוד היושב ראש שהצוות הזה, יהיה לו איזשהו מועד לסיום העבודה שלו כך שנוכל להכניס את זה לתיקונים של 2019.

משה גפני: תודה רבה.

משה גפני: יורם ישראלי, ראש המועצה מטה אשר.

יורם ישראלי: אני אשתמש בשפה שלך כי אנחנו מאותו בית מדרש.

יורם ישראלי: במשך שנה שלמה הסברת לנו את החוק שבסלנג שלנו קוראים לו חוק גפני.

יורם ישראלי: הופעת בערך בנובמבר, ירדת מההר, הצגת לנו את הלוחות וכולנו אמרנו נעשה ונשמע.

יורם ישראלי: עד 31 בדצמבר ז'קי ידידי מנהריה, אני, עברון וכל הגליל המערבי, כולנו נהנינו מהטבות מס אחידות.

יורם ישראלי: ירד היושב ראש גפני מההר, הביא לנו את הבשורה וכולנו אמרנו נעשה ונשמע.

יורם ישראלי: פתאום יחיעם עם 400 מטרים ממני מקבלים 7 אחוזים ואני מקבל 12 אחוזים, ועברון מקבלים 7 אחוזים, ונהריה מקבלת 10 אחוזים ואין ציפור מצייצת.

יורם ישראלי: כולם בשקט.

יורם ישראלי: גפני ירד מההר ולא מערערים.

יורם ישראלי: אני מבין שאנחנו עכשיו בשלב המשנה, הגמרא.

יורם ישראלי: מתחילים לפרש את החוק של גפני.

יורם ישראלי: זה השלב שאנחנו נמצאים בו.

יורם ישראלי: למה נהריה ככה, ואם נהריה כך – אז יעלה על הדעת שהחבר שהולך בכביש, אדון אשר שמואלי שגר 15 מטרים מתושבי עברון, יקבל פתאום בגלל שהוא תחת רשות עירונית יותר כסף מאדון יענקלה שיושב כאן?

יורם ישראלי: הדברים הם כל כך מסובכים.

יורם ישראלי: אני לא נגד נהריה ואני לא רוצה שאנשי נהריה יכעסו עלי בגלל הדברים שלי.

יורם ישראלי: מגיע להם, אבל גם מגיע לאחרים.

יורם ישראלי: לכן אני אומר שאם אתה מתכוון ברצינות להקים ועדה שתפתח עכשיו מה שנקרא את התורה שבעל פה לחוק שלך, אז בסדר.

יורם ישראלי: מקובל.

יורם ישראלי: אבל אם אתה לא מסוגל לעשות את זה, ואני שומע כאן את כל הדברים שהעלו, בוא תחשוב מה עושים במצב הזה.

משה גפני: מה שאמרתי, ואני חוזר על זה כמה פעמים, שבינואר 2019 הולך להיות שינוי בחוק הזה ולא בגלל שאנחנו משנים.

יורם ישראלי: אלה הקריטריונים.

שגית אפיק: זה בגלל הוראות השעה.

שגית אפיק: לא הקריטריונים.

משה גפני: כן, יש הוראות שעה.

איתן ברושי: שמסתיימות.

שגית אפיק: בדיוק.

משה גפני: אבל זה לא רק זה.

משה גפני: מאוד יכול להיות שאנחנו נעשה את הדיונים אצלנו, אנחנו נשמע את כולם ונגיד שאנחנו לא יכולים לעשות כלום.

משה גפני: אני חושב שכן יכולים.

משה גפני: אני חושב שצריך לעשות.

משה גפני: יש הוראות שעה שפוקעות.

משה גפני: אמרתי בהתחלה שאני לא הולך לשנות ופתאום נעשה איזה דברים שזה לא יהיה על פי קריטריונים אבל צריך לעשות את זה.

משה גפני: אנחנו לא יכולים לחכות שהגזרה הזו תנחת עלינו.

יורם ישראלי: אנחנו מרגישים שברגע שתיגמר הבעיה של נהריה, אז זהו.

משה גפני: לא.

משה גפני: יושב כאן מיקי זוהר.

משה גפני: תשאל אותו אם נגמרת הבעיה של נהריה, אם נגמרת הבעיה.

מכלוף מיקי זוהר: היא רק מתחילה.

משה גפני: הנושא של צמודי גדר.

משה גפני: אני מבקש לדעת אם אתם יודעים לתת לנו עלות, אם נעלה את זה שזה יהיה באחוז נוסף כמו נהריה.

משה גפני: צמודי גדר.

נטליה מירנצ'וב: בשלוף אנחנו לא יכולים לעשות את החישובים.

יצחק וקנין: לדעתי אין כאן יותר מחצי מיליון שקלים, שלושה ישובים.

יצחק וקנין: אני אומר את זה באחריות.

שגית אפיק: בתיקון האחרון שעשינו, הצעת החוק האחרונה בה הארכנו את הוראות השעה בשנה נוספת, הוספנו אחוז אחד לצמודי גדר.

שגית אפיק: את זוכרת לומר?

שגית אפיק: סך כל אותה הצעה הייתה 90 מיליון שקלים אבל זו הייתה הארכת כל הוראות השעה וגם התוספת של אחוז אחד לצמודי גדר.

נטליה מירנצ'וב: אני לא זוכרת את הפירוט.

נטליה מירנצ'וב: צריך לראות במה מדובר ולחשב.

קריאה: מדובר בשלושה ישובים.

שגית אפיק: אלה לא שלושה ישובים.

שגית אפיק: אלה כל הישובים שבשני קילומטרים.

שגית אפיק: אי אפשר להבחין בין ישובים.

מכלוף מיקי זוהר: אדוני היושב ראש, אין שום בעיה להוסיף את האחוז הזה.

מירי סביון: אני חושבת שמכיוון שמדובר כאן בסכומים, לא נכון שננקוב בסכומים בשליפה.

מירי סביון: אם רוצים אומדנים לעלויות, צריך לעשות אותם.

מכלוף מיקי זוהר: אין לנו זמן.

מירי סביון: אנחנו לא יכולים.

איתן ברושי: יש כאן עוד שני ראשי מועצות.

איתן ברושי: תנו להם לדבר.

איתן ברושי: מהדרום.

משה גפני: אני אתן.

משה גפני: רגע.

משה גפני: אני רוצה לפתור את הבעיות.

משה גפני: אני לא רוצה לשמוע נאומים.

משה גפני: יש כמה דברים נוספים שנוגעים לעיוותים שנעשו בעניין הזה.

משה גפני: נניח אחרי שעתיים תוכלו לתת לנו אומדנים?

משה גפני: אנחנו רוצים לגמור את זה היום.

איליה כץ: היושב ראש, לשנת 2018, אותם שינויים של המדד הפריפריאלי, נוספו 55 ישובים למפת מקבלי ההטבות.

איליה כץ: זה חוק שהוא מאוד מאוד עדין.

איליה כץ: כל שינוי בו, יכולות להיות לו הרבה מאוד השלכות רוחב.

משה גפני: הבנתי.

מכלוף מיקי זוהר: אנחנו עושים כל שינוי באמת בפחד ממצב שזה ייפתח לגמרי.

איליה כץ: אלה 55 ישובים שלא תכננו להוסיף.

יצחק וקנין: אם אני לוקח אותך עכשיו לזרעית, אתה תראה.

מכלוף מיקי זוהר: הכול נבדק והכול נבחן לפני שאנחנו עושים את השינוי.

איתן ברושי: היית פעם בזרעית.

איליה כץ: כן.

משה גפני: בניגוד למה שאתם אומרים, אני נוהג בעניין הזה בזהירות.

משה גפני: אני מקבל הרבה ביקורת.

משה גפני: אתם העליתם את העניין שאתם לא רוצים את זה רטרואקטיבית.

משה גפני: הרי העברנו את זה ב-62 חברי כנסת במליאת הכנסת בניגוד לדעתכם.

משה גפני: אתם רוצים שאני אעלה עם זה ואני אקבל 100 חברי כנסת?

משה גפני: אני לא עושה את זה.

משה גפני: אני מבקש לדעת.

משה גפני: יש כאן כמה עיוותים שיכול להיות שיפתרו בעיות, יכול להיות שיפתרו את הבעיה עם נתיבות, עם אופקים, עם הנושא של עכו.

משה גפני: יכול להיות שיפתרו כמה בעיות שאנחנו נשלם על זה שזה לא יהיה מינואר.

משה גפני: מה דעתך?

איליה כץ: לא הבנתי.

משה גפני: לא חשוב.

משה גפני: אני גם לא שואל.

משה גפני: אני מבקש שהיועצת המשפטית של הוועדה תביא תכנית שתפתור בעיות, תהיה על פי הקריטריונים, תוסיף אחוז אחד, תוסיף משהו.

אחמד טיבי: לא רק ליהודים.

אחמד טיבי: לאחרונה בכנסת יש נטייה כזאת.

אחמד טיבי: הטבות מס לערבים כמו לראש הממשלה.

אחמד טיבי: אני מבקש, אל תעשה דיל עם הליכוד.

מכלוף מיקי זוהר: אתה מוכן לתמוך בחוק הלאום ואנחנו ניתן לכם הטבות מס?

אחמד טיבי: בלאום שלי, כן.

איתן ברושי: אם תבטלו את חוק המואזין.

אחמד טיבי: בסופו של דבר חוק המואזין נקבר.

אחמד טיבי: מילה שלי היא מילה, מילה שלו היא מילה, אצלכם מילה היא לא מילה.

אחמד טיבי: חוק הנאום מתרסק לא בגללם ולא בגללנו.

איתן ברושי: בואו נתקדם לבעיות האמיתיות.

משה גפני: אפשר לחזור לשפיות?

משה גפני: חבר הכנסת טיבי, הבנו .

משה גפני: החלק האומנותי הסתיים ועכשיו אנחנו חוזרים לחוק.

אחמד טיבי: אם אני לא אדע איזה ישובים ערביים יקבלו הטבה, אני מגיש רביזיה אפריורי.

משה גפני: שאלת שאלה.

אחמד טיבי: גם וקנין מקשיב.

משה גפני: וקנין מקשיב.

משה גפני: הוא גם יודע.

משה גפני: גם אתה.

יצחק וקנין: אני הכי הרבה מקשיב.

משה גפני: שאלת שאלה.

משה גפני: התשובה היא חד משמעית לא עומדת לדיון.

איתן ברושי: לא היה חוק שוויוני יותר מהחוק הזה.

אחמד טיבי: אתה שייך למפלגה שדפקה אותנו 50 שנים.

אחמד טיבי: כאן מדברים על יהדות התורה שאף פעם לא פגעה בנו.

משה גפני: חשבת שכאן זה בין הלורדים?

משה גפני: יש כאן את איתן ברושי, את אחמד טיבי ואת גפני וראשי רשויות.

משה גפני: שום דבר לא הולך מאליו.

משה גפני: חבר הכנסת טיבי, אני רוצה לומר ברצינות.

משה גפני: כאשר נעשה החוק הזה ומספר הישובים גדל מ-185 ישובים ל-506 ישובים, והייתה תוספת תקציבית - ואני משבח את שר האוצר על העניין הזה – אין מציאות כזאת שיהיה ישוב יהודי שיקבל ויהיה ישוב עם קריטריון והוא ערבי והוא לא מקבל או מקבל פחות.

משה גפני: אין מציאות כזאת.

יצחק וקנין: הישובים הערביים נכנסו לפי הקריטריונים.

משה גפני: אני אתן לך את הרשימה.

משה גפני: מי ביקש את רשות הדיבור?

מאיר מסטאי: אני מגיע מהגיע זמן גליל.

מאיר מסטאי: זה כבר דיון שני.

מאיר מסטאי: כ-10 חודשים אנחנו עובדים גם עם נהריה ומלווים אותה, עוד מהצדק החלוקתי של מיקי.

מאיר מסטאי: הנושא הזה של הקיבוצים שאנחנו מתעסקים אתם והישובים כמו זרעית ושתולה שהם צמודי גדר, אנחנו חושבים שאם מתכנסת כאן ועדה והוועדה הזאת תהיה אחרי החוק של נהריה, אנחנו נגיע ל-2020.

מאיר מסטאי: לממשלה הבאה, לבחירות הבאות ונשכחנו פעם נוספת.

משה גפני: מה זה נשכחנו?

משה גפני: את מה אתה מייצג?

מאיר מסטאי: אני מייצג את הגיע זמן גליל.

משה גפני: איזה ישוב שכחנו בגליל?

מאיר מסטאי: בהטבות המס.

משה גפני: בהטבות המס, את מה שכחנו?

משה גפני: הכנסנו את כולם.

מאיר מסטאי: יש פה עוול עם יישובי הגדר ויש כאן עוול עם להבות הבשן וגונן.

משה גפני: מטפלים בזה.

משה גפני: יישובי גדר, אנחנו לא מדברים על ועדה שהיא תצטרך לסיים לפני 2019.

מאיר מסטאי: אז תן להם עכשיו, לזרעית.

משה גפני: רגע.

משה גפני: אנחנו מדברים על יישובי גדר עכשיו, בחוק הזה.

מאיר מסטאי: אנחנו מנסים להגיע אליך כבר כמעט חודשיים.

מאיר מסטאי: לא מצליחים.

משה גפני: מה לעשות, אני גם לא מגיע לעצמי.

מאיר מסטאי: לא מצליחים להביא את החוק אליך.

מאיר מסטאי: עם היועצים המשפטיים שלך אנחנו כן מדברים.

משה גפני: מצוין.

מאיר מסטאי: אבל אנחנו חושבים שהבאנו לכאן חוק, אנחנו נמצאים במדד פריפריאלי 2, הגליל המזרחי, 80 קילומטרים מנהריה וזה חשוב לנו שנהריה תקבל.

משה גפני: על איזה ישוב אתה מדבר?

משה גפני: תן לי דוגמה.

מאיר מסטאי: אני מדבר על להבות הבשן, על גונן, ועכשיו החברים מזרעית שהגיעו.

משה גפני: תכתבו את המכתבים יותר בעדינות.

מאיר מסטאי: אנחנו כותבים לכם מכתבים ומנמקים אותם.

משה גפני: אנחנו מחפשים גם לזה פתרון.

מאיר מסטאי: מר גפני, אנחנו חושבים שאם הוועדה הזאת מתכנסת לאחר החוק של נהריה בקריאה השלישית, היא לא תטופל.

משה גפני: אם נגיע למסקנה שאי אפשר לעזור להם, היא לא תטופל.

מאיר מסטאי: אני ממליץ לראש המועצה נמצא כאן להגיש בג"ץ כי זה לא יטופל.

משה גפני: תודה.

משה גפני: שמעון גואטה, ראש מועצה.

שמעון גואטה: שלום.

שמעון גואטה: כבוד היושב ראש, מה שהיא טענה קודם ואמרה שהישובים 11 והרוב 13, אני רוצה לומר לך שבישובים שעד 4 קילומטרים, 2.5 ו-2 קילומטרים, יש ישובים של 10.

משה גפני: אבל הם לא צמודי גדר.

משה גפני: לא עליהם דיברנו.

שגית אפיק: צמודי גדר הם בשני קילומטרים.

שגית אפיק: לא בארבעה קילומטרים.

שמעון גואטה: עיני לא צרה בנהריה.

שמעון גואטה: תנו לנהריה אבל נהריה צריכה להיות פלטפורמה לכל הישובים.

שמעון גואטה: אני רואה מה אתם עשיתם, נתתם לשלומי.

שמעון גואטה: אני היום משווק מגרשים, אני רוצה לקלוט אוכלוסייה חזקה, באים אנשים שמקבלים 17.

שמעון גואטה: אתם רוצים לחסל את ההתיישבות.

שמעון גואטה: פשוט לחסל את ההתיישבות.

שמעון גואטה: אם בא בן אדם ורוצה לקנות באבן מנחם ורוצה לגור באבן מנחם, הוא מקבל 17 בשלומי, איך הוא יבוא?

שמעון גואטה: חבר'ה, למה?

שמעון גואטה: אותה פלטפורמה.

שמעון גואטה: יישובי גדר, מגיע להם ועוד איך מגיע להם אבל צריך לתת לכל הישובים של ארבעה קילומטרים ושל תשעה קילומטרים באותה מידה.

שמעון גואטה: להחריג את המועצות האזוריות?

שמעון גואטה: איזה חוק יכול להיות?

שמעון גואטה: באף מקום לא יכול לתפוס חוק כזה.

משה גפני: תודה.

משה גפני: מיותר אפילו שאני אתייחס לעניין הזה.

משה גפני: הרי מה לי ולהתיישבות?

משה גפני: תקשיב, גואטה, אנחנו חברים.

שמעון גואטה: חברים טובים.

שמעון גואטה: לא סתם.

משה גפני: אין לי שום אינטרס, אין שם אף ישוב חרדי בכל הישובים שעשינו.

משה גפני: אין לי שום אינטרס.

משה גפני: אין לי חמאה על הראש.

משה גפני: אני דואג להתיישבות.

משה גפני: אני שברתי כאן את הראש.

משה גפני: לשבת כאן ולשמוע שרוצים לחסל את ההתיישבות, למי יש כאן אינטרס לחסל את ההתיישבות?

משה גפני: הייתי יושב בבית ולא עושה כלום.

קריאה: אבל זה מה שהוועדה עושה.

איציק שמולי: אתה בטח לא חשוד בזה.

משה גפני: אבל זה החוק.

שמעון גואטה: כבוד היושב ראש, ראש הרשות תומך במפלגה חרדית ועובד בשבילה.

שמעון גואטה: אני מזוהה עם מפלגה חרדית ואני אומר את זה בריש גלה.

שמעון גואטה: מה זה קשור?

משה גפני: תקשיב לי רגע.

משה גפני: אני חוזר על זה בפעם האלף אבל חייבים לומר את זה.

משה גפני: יש קריטריונים.

משה גפני: אין לי עניין בשלומי יותר ממעלות או במעלות יותר מנהריה.

משה גפני: אין לי שום עניין בעניין הזה.

משה גפני: אנחנו פועלים על פי קריטריונים.

משה גפני: שלומי נכנסת לקריטריון.

משה גפני: אני שאלתי את היועצת המשפטית, אני פחות נמצא בפרטים, איך שלומי הגיעה למצב כזה.

משה גפני: היא הסבירה לי, בקריטריון.

משה גפני: מה לעשות?

משה גפני: התמזל מזלו והוא נכנס לקריטריון.

משה גפני: זה מה שנטליה אמרה.

משה גפני: זה עלה הרבה כסף אבל זה נכנס לקריטריון.

משה גפני: היה ולגבי נהריה, ראינו את העוול הזה, עכשיו לגבי נתיבות.

משה גפני: אני מבין שיש עוד כמה דברים.

שמעון גואטה: העוול הכי גדול הוא מעלה יוסף.

משה גפני: בסדר.

משה גפני: מעלה יוסף נמצאת בפסגה של הישובים הטובים.

משה גפני: אני עוזר לך עכשיו בבחירות.

שמעון גואטה: אנחנו מתפתחים.

משה גפני: אני אומר שזה מקום טוב.

שמעון גואטה: מקום מצוין אבל כבוד היושב ראש, אתה ביקרת בכפר ורדים.

משה גפני: ולכן תמונת המצב היא כזאת שבה אנחנו צריכים לחפש פתרון לגבי כמה בעיות שעלו כאן.

משה גפני: זרעית, בבקשה.

יוסי אדוני: שלום כבוד היושב ראש, שלום לכולם.

משה גפני: אנחנו כבר חודש עובדים בשבילך.

יוסי אדוני: אני יושב ראש הוועד של מושב זרעית.

יוסי אדוני: אני בא לכאן גם בשם מושב שומרה, מושב שתולה, ובשם כל יישובי מעלה יוסף ו הגליל.

משה גפני: מה הבעיות שלכם?

משה גפני: אנחנו מטפלים בזה.

יוסי אדוני: אני יודע שאתם מטפלים ואני רוצה להודות לכם על הטיפול.

משה גפני: לא.

משה גפני: עזוב.

משה גפני: מה הבעיות?

יוסי אדוני: אני רוצה להעלות שתי סוגיות.

יוסי אדוני: הראשונה, הנושא שאתה רוצה להעלות בוועדה הבאה.

יוסי אדוני: חברים, אתם צריכים לשנות את המתווה הכללי על פי מרחקים מהגדר, מהגבול, ולעשות פרמטרים כך שמי שיותר קרוב לגדר, יקבל ולהשוות את כולם.

יוסי אדוני: גם בצפון יקבלו 20 אחוזים כמו בדרום וכן הלאה, על פי מרחקים מהגבול.

יוסי אדוני: כל הישובים במעלה יוסף, מרום גליל, צריכים לקבל אחוזים גבוהים אם אתם לא רוצים לרסק את ההתיישבות.

יוסי אדוני: זה בראייה רחבה.

יוסי אדוני: אני יודע שיש כאן חברי כנסת – גם אתה היושב ראש – שדוחפים לדבר הזה, לשנות ולהשוות את התנאים וכמו שיש בדרום , יהיו גם בצפון ובכל גבולות המדינה, אם אתם רוצים לחזק את ההתיישבות.

יוסי אדוני: אנחנו נקראים השכפ"ץ של המדינה.

יוסי אדוני: אני מקווה שתובילו לשם ואני חושב שראשי הרשויות צריכים לדפוק על השולחן ולדחוף אתכם מאחור כדי להוביל את המהלך הזה בעתיד.

יוסי אדוני: סוגיה שנייה.

יוסי אדוני: העיוות עליו אני מדבר הוא לגבי כל יישובי הגדר.

יוסי אדוני: נכון להיום בגבולה הצפוני של המדינה, שני קילומטרים, מקבלים 13 אחוזים הנחה ותקרה של 207,000 שקלים למעט שלושה ישובים שנפלו בין הטיפות וזה העיוות.

יוסי אדוני: הישובים האלה קורסים.

יוסי אדוני: אני שומע כאן אנשים מדברים וחושבים שהגיע שלום לארצנו אבל עדיין לא הלכנו לעשות קניות בשוק בביירות.

יוסי אדוני: הישובים האלה קורסים.

יוסי אדוני: משפחות קורסות במושב זרעית, שתולה, שומרה, אבן מנחם, גורן, גרנות.

יוסי אדוני: יש עוד ישובים שקורסים שם.

יוסי אדוני: התעשייה בורחת מאתנו, הישובים שלנו בורחים ובשביל להביא אותם, אנחנו צריכים לתמרץ אותם.

משה גפני: מה אתה מבקש?

יוסי אדוני: אני מבקש לתקן את העיוות.

יוסי אדוני: הוועדה של 2019, אנחנו נצטרך להילחם בעזרתכם ולהוביל למהלך שישווה את התנאים, 20 אחוזים, לכל הישובים בגבולות המדינה וככל שמתרחקים מהגבול, האחוז יורד.

יוסי אדוני: נכון לעכשיו מושב זרעית, מושב שתולה, מושב שומרה, אלה שלושת הישובים שנכון לעכשיו יש ביכולת

יוסי אדוני: כם לתקן את העיוות מה גם שהם היו צריכים לקבל את התוספת הזאת עוד לפני שנתיים ועוד לפני שנה וחצי.

יוסי אדוני: אנחנו העלינו את הנושא הזה מספר פעמים גם בוועדה של צדק חלוקתי וגם אצלך, הוצאתי אני בעצמי מכתבים והגשנו את הבקשות האלה.

יוסי אדוני: בתיקון האחרון שאתה הובלת וייאמר לזכותך שיישובי מטה אשר צמודי גדר כמו ראש הנקרה, חניתה, דיברנו גם לתקן את העיוות לגבי זרעית, שתולה ושומרה, אבל עוד פעם הם נפלטו.

יוסי אדוני: בינתיים, מה קורה כאן?

יוסי אדוני: כולנו מדברים ויש כאן שלושה ישובים ומשפחות שכל היום חיילים מסתובבים בין הבתים שלהם.

יוסי אדוני: אף אחד במדינה לא מודע למה שקורה שם.

יוסי אדוני: משפחות קורסות.

יוסי אדוני: למה הוא מקבל 13 ואני מקבל 15.

יוסי אדוני: גרים על הגבול.

יוסי אדוני: כל היום חיילים, כוננות, צבא.

יוסי אדוני: כולם שכחו שב-2006, משם חטפו את החיילים?

יוסי אדוני: כולם שכחו שכל יום מחפשים לנו דרכי מילוט?

יוסי אדוני: כולם שכחו שכל היום החיזבאללה מתכנן לכבוש את הגליל וזרעית הוא אחד היעדים וכך גם שתולה ושומרה ואבן מנחם?

יוסי אדוני: אבל כאן מדברים ואומרים, לא, נדחה את זה.

יוסי אדוני: זה עיוות שהיה צריך לתקן אותו לפני שנתיים, לא היום ולא מחר.

יוסי אדוני: לפני שנתיים היו צריכים לתקן את העיוות ביישובי הגדר האלה.

יוסי אדוני: העמדה שלי , אני מקווה שאתה תוביל את זה בעזרת כל חברי הכנסת, ואיציק וקנין יישר כוח, וברושי ומיקי זוהר, ויש חברי כנסת נוספים.

יוסי אדוני: כל יישובי הגדר הם השכפ"ץ של המדינה.

יוסי אדוני: זאת התיישבות, צריך לתת לכולם 20 אחוזים הנחה במס, ליישובי הגדר.

יוסי אדוני: עד תשעה קילומטרים לתת להם 15 אחוזים הנחה.

יוסי אדוני: כולם צריכים לקבל בצורה שוויונית, אם רוצים באמת לפתור ולא לשכוח שהמציאו את הנושא הזה, הטבות ממס, בגלל מרחק מהגדר.

יוסי אדוני: לא מצב סוציו.

יוסי אדוני: לא יכול להיות שהשכן שלי הוא מיליונר אבל עוד 70 תושבים הם עניים וצריכים לשלם את המחיר.

יוסי אדוני: אני לא צריך לשלם על כך שכל הצעירים שלנו הולכים ליחידות קרביות.

יוסי אדוני: אני לא צריך לשלם על זה שהתלמידים שלנו מוציאים תוצאות טובות בבגרויות.

יוסי אדוני: אנחנו לא צריכים לשלם על זה.

יוסי אדוני: את העיוות הזה היה צריך לתקן לפני שנתיים ואנחנו נשמח, אתם תעלו חיוך למספר משפחות כאשר כל הזמן חיילים מסתובבים שם.

יוסי אדוני: אנחנו מודים לך.

משה גפני: תודה רבה.

איציק שמולי: אדוני היושב ראש, אני אדבר ממש בקצרה.

איציק שמולי: ראשית, אני חושב שמגיעה לך הערכה מאוד מאוד גדולה בחקיקה של החוק הזה ובכל הדחיפה של העניין בשנים האחרונות.

איציק שמולי: זאת לא משימה פשוטה כלל ועיקר וצריך לומר את האמת.

איציק שמולי: לא משנה איזה קריטריונים ואיזה קו הוועדה מתחה ותמתח בעתיד, תמיד השלב הבא בעניין יהיה הישוב שלא קיבל מספיק, הוא נמצא כמה קילומטרים מחוץ לעניין.

איציק שמולי: יחד עם זאת, בהחלט מקובלת עלי גישתו של גיורא זלץ.

איציק שמולי: אני חושב שהקריטריון העיקרי והמשמעותי והרלוונטי הוא מרחק מהמרכז וכמובן סמיכות לגבול.

איציק שמולי: זה אותו הדבר.

איציק שמולי: פחות הדיפרנציאליות שעושים בתוך האזור עצמו.

איציק שמולי: השאלה שלי מוכוונת או לייעוץ המשפטי או לראשי הרשויות.

איציק שמולי: אני מבקש שתדברו לא רק בשפה של ישובים אלא גם בשפה של קריטריון.

איציק שמולי: בסוף השינוי שאותו אתם מבקשים הוא למעשה הכנסה או יותר משקל של קריטריון של סמיכות לגדר, אם אני מבין נכון.

קריאה: אתה מבין נכון.

איציק שמולי: מה שנקרא קו עימות, צמודי גדר.

איציק שמולי: העניין של קו העימות, זו הגדרה בחוק של משרד הביטחון?

איציק שמולי: שלמי זה?

קריאה: משרד הביטחון.

משה גפני: לא.

משה גפני: הנושא עליו אנחנו התבססנו כל הזמן הוא נושא של החלטות ממשלה.

משה גפני: זאת אומרת, אנחנו לא יצרנו קריטריון.

משה גפני: אמרנו שהקריטריון הזה נותן כך וכך אחוזים.

משה גפני: אנחנו יכולים לשנות את האחוזים אבל הקריטריון הוא על פי החלטת ממשלה.

משה גפני: מה שהממשלה החליטה, שהנושא הוא נושא ביטחוני.

משה גפני: הביאו לי החלטת ממשלה לגבי הישוב האזרחי שהוא ישוב עורפי.

משה גפני: אין החלטת ממשלה כזאת.

משה גפני: זאת אומרת, אם אנחנו מתחילים לייצר החלטות ולהחליט מה פריפריאלי ומה ביטחוני, אנחנו לא גומרים את העניין ואין חוק.

משה גפני: אנחנו התבססנו על מה שהממשלה החליטה.

משה גפני: הממשלה הייתה צריכה להחליט גם את החוק הזה אבל לזה לא היה לה אומץ.

משה גפני: ישב ראש הממשלה ושר האוצר ושרים בכירים בממשלה וישבתי אתם.

משה גפני: הם הזהירו אותי מהחוק הזה.

משה גפני: הם אמרו, תדע לך שאתה תיכווה, אל תכניס את הידיים שלך לנושא.

משה גפני: לא קיבלתי את ההצעה הזאת.

משה גפני: היה שלב שכמעט התייאשתי אבל לא קיבלתי את ההצעה הזאת ונכנסתי.

משה גפני: אין לי פריימריס.

משה גפני: אני יכול לדבר אובייקטיבית לגמרי.

משה גפני: אני אומר את האמת.

משה גפני: אם היית יודע איזה מסכת לחצים עברה בעניין הזה, אני יכול לספר לך אבל אלה דברים שאתה יכול גם להבין לבד, את מי רצו להכניס ואת מי צו להוציא.

משה גפני: הכול נעשה על פי קריטריונים.

משה גפני: נכון שאני חושב שהיות והולכים להיות עכשיו שינויים דרמטיים, אנחנו צריכים בצוות, מה שדיברנו כל הזמן, להיערך לזה.

משה גפני: זה לא רחוק.

משה גפני: זה סוף 2018.

משה גפני: אתה תתחיל לשמוע זעקות שבר בכל מיני מקומות.

משה גפני: לא השתנה שום דבר דרמטי ולכן אנחנו צריכים להיערך לזה.

משה גפני: לא אצליח, אני ארים ידיים.

משה גפני: זה תפקיד הממשלה ולא תפקיד הכנסת.

משה גפני: אנחנו יצרנו כאן משוואה שהיא איננה נכונה מבחינת סדרי שלטון.

משה גפני: את החוק הזה הייתה צריכה להביא הממשלה לפני עשר שנים.

איל בן ראובן: צהרים טובים.

איל בן ראובן: אני מתנצל שלא הייתי כאן בתחילת הדיון.

איל בן ראובן: אני חושב שאנחנו שומעים כאן דברים מאוד מאוד חשובים.

איל בן ראובן: כבוד היושב ראש, אני חושב שהעברת כאן חוק מאוד מאוד חשוב אבל כאשר מעבירים חוק כזה, ברור לחלוטין שזה חוק שהוא ברמה הלאומית וצריך להיות מוכנים – ואני אומר את זה גם לאוצר וגם לממשלה – ולהבין שברמה כזאת יש וצריך לעשות תיקונים כאלה ואחרים.

איל בן ראובן: זה ברור לחלוטין.

איל בן ראובן: אני חושב שאנחנו נמצאים כרגע בסיטואציה שאנחנו יודעים יחסית טוב לאבחן היכן החריקות בחוק.

איל בן ראובן: אני חושב שאתמול עשינו פגישה מאוד חשובה של מספר חברי כנסת שמאוד מאוד אכפת להם הנושא הזה.

איל בן ראובן: הקריטריון הביטחוני הוא הקריטריון המוביל.

איל בן ראובן: נקודה.

איל בן ראובן: רבותיי, יש לנו ישובים שאנחנו לפני עשרות שנים הבאנו לשם נשים ומסיבות כאלה ואחרות הישובים האלה היום בקשיים.

איל בן ראובן: הישובים האלה בקשיים וצריך להודות בכך.

איל בן ראובן: לא יתכן ברמה הלאומית שהישובים האלה יקרסו.

איל בן ראובן: זה פשוט לא יכול להיות.

איל בן ראובן: זו פגיעה בביטחון המדינה בעניין הזה.

איל בן ראובן: זרעית מבחינתי, כאחד שעשה כמה דברים בצבא בעניין הזה, זה מוצב צבאי שממנו יוצאים לפעילות בלבנון.

איל בן ראובן: לכן הסיפור של צמודי גדר, ואנחנו מדברים כאן על מספר ישובים צמודי גדר, אתה יודע מה כבוד היושב ראש?

איל בן ראובן: אני מכה על חטא שאנחנו עת דיברנו על נושא אדמית וראש הנקרה ואילון ועשינו את התיקון - - -

יצחק וקנין: ותיקנו את זה.

איל בן ראובן: ותיקנו את זה, אני מודה שאני לא יודע כרגע להסביר לעצמי למה זרעית לא הייתה שם.

קריאה: זרעית ושומרה.

איל בן ראובן: אלה ישובים כמו חניתה.

איל בן ראובן: לצורך העניין הם כמו חניתה.

איל בן ראובן: גם משם רואים את דגלי חיזבאללה.

משה גפני: התיקון חל גם על זרעית.

משה גפני: בגלל המדד הסוציו אקונומי הגבוה היא לא נמצאת.

משה גפני: צריך למצוא לזה פתרון.

משה גפני: אני מסכים.

איל בן ראובן: צריך למצוא לזה פתרון.

משה גפני: לא ששכחנו אותה.

איל בן ראובן: אנחנו צריכים למצוא לזה פתרון.

איל בן ראובן: הם נמצאים בקריטריון עליון.

איל בן ראובן: אני חושב שלצמודי הגדר אנחנו צריכים למצוא פתרון מיידי.

איל בן ראובן: אלה שנמצאים על הגדר – זרעית, שתולה – צריך למצוא פתרון מיידי.

איל בן ראובן: לגבי העיוותים האחרים.

איל בן ראובן: אני חושב שסיכמנו אתמול, ואני רוצה שזה יובא לסיכום, שנקים צוות שעוסק בעיוותים האלה.

איל בן ראובן: אני חושב שאם חבורת חברי כנסת ביחד אתך תבוא עם אמירות מאוד בהירות ובדוקות באשר למה צריך לתקן – גונן, להבות, עברון – אנחנו יודעים היום למקד מאוד מדויק את מה אנחנו צריכים לתקן, אני חושב שאת זה אפשר לפתור לקראת 2019.

איל בן ראובן: אנחנו צריכים להיות מחויבים – ואני אומר את זה כאן לאנשים – לעשייה הזאת.

איל בן ראובן: לא לתת לפגרה לדחוק את זה.

משה גפני: תודה רבה.

משה גפני: עודד פורר.

עודד פורר: כמו שאמרתי לך כבר ואמרתי בעבר, הטבות המס האלה בראש ובראשונה נולדו מצרכים ביטחוניים.

עודד פורר: צריך לזכור את זה ולהזכיר את זה.

עודד פורר: כמו שגם ידענו עת חוקקנו בהתחלה את הטבות המס, הנושא הזה תמיד יישאר על סדר יומה של הוועדה.

עודד פורר: אנחנו נהיה חייבים למצוא כאן את הפתרון שייתן מענה לישובים ברמה הביטחונית, גם גונן, גם להבות הבשן, שדה פקטו יש לתושבים שם הוצאות מעבר לשוטף, וגם בוודאי ישובים צמודי גדר.

עודד פורר: מהצד השני כל פעם שאנחנו צריכים לעשות תיקון, אנחנו עושים אותו כפי שעשינו גם בעבר, עת תיקנו את התיקונים.

עודד פורר: תיקנו בחוק הזה כמה וכמה תיקונים לאורך הדרך וזה אחד מהתיקונים שאנחנו חייבים לעשות גם בשביל נהריה ונתיבות.

משה גפני: אני הולך להצביע.

איתן ברושי: אפשר להצביע.

איתן ברושי: אנחנו שלושה.

משה גפני: בפני עומדות שתי ברירות.

משה גפני: ברירה אחת היא לדחות את ההצבעה לסוף היום, לאפשר למשרד האוצר לבדוק את העלויות.

משה גפני: אמרתי את זה בהתחלה.

משה גפני: אני לא הולך להתפרע עם העניין.

משה גפני: אני יכול לחכות עם ההצבעה עד שמשרד האוצר יאמר מה העלויות.

משה גפני: אני חושב שהעלויות הן מזעריות באופן כללי.

איציק שמולי: העלויות של התוספות?

משה גפני: של התוספות.

משה גפני: יש שם גם הפחתות וגם תוספות.

משה גפני: לפי דעתי זה לא כצעקתה ואפשר לעמוד בקריטריונים האלה.

משה גפני: בין היתר למשל את יישובי הגבול להעלות באחוז אחד.

משה גפני: אני לא חושב שזאת עלות גדולה, אבל אז נהריה ויישובי הגדר שווים.

קריאה: זה תמיד היה כך.

איציק שמולי: לנהריה אין בעיה עם זה.

משה גפני: בנהריה אנחנו לא נוגעים.

משה גפני: עם כל הכבוד, אנחנו לא דנים על נהריה.

משה גפני: אנחנו דנים על זה שאנחנו עומדים בקריטריונים.

מכלוף מיקי זוהר: אני רוצה להגיש את הנוסח הסופי של החוק ולדבר על הסעיפים.

משה גפני: בבקשה.

משה גפני: תגיש אותם.

משה גפני: אני הולך לאפשרות השנייה.

משה גפני: אם בדברים שלו אכן מתברר שזה דבר סביר, כמו שאמרתי קודם - - -

מכלוף מיקי זוהר: זה דבר סביר מאוד.

משה גפני: אנחנו נצביע ואני אגיש רביזיה.

משה גפני: אני אאפשר להם במשך הזמן הזה להגיד את העלויות.

משה גפני: אנחנו נראה מה מצב העלויות.

משה גפני: אם הן גבוהות מאוד, אני אחזיר את זה לוועדה ונצביע על זה.

מכלוף מיקי זוהר: אם הן לא יהיו גבוהות, איך הם יחסכו כסף?

משה גפני: אתה רוצה להחליף אותי כיושב ראש ועדה?

מכלוף מיקי זוהר: לא.

מכלוף מיקי זוהר: אין לי יומרות כאלו.

מכלוף מיקי זוהר: אתה רוצה להחליף אותו כיושב ראש ועדת הכנסת?

משה גפני: לא.

משה גפני: אם אכן יתברר שהעלויות הן נמוכות כמו שאנחנו סבורים, שאין בזה עלות גבוהה, אני אבטל את הרביזיה.

משה גפני: אבל אנחנו מאפשרים לממשלה – אני לא רוצה להתנהל בצורה כזאת שכאילו הממשלה תנהל מאבק נגד העניין.

משה גפני: אני לא יודע מה היכולות שלהם, אבל אני לא רוצה בעניין הזה עימות מכיוון שמשרד האוצר, אמרתי, שר האוצר ומשרד האוצר, עזר לי בחוק הזה.

משה גפני: נקודה.

משה גפני: המציאות היא שהתחלנו ב-850 מיליון ואנחנו נמצאים אי שם ב-2 מיליארד.

משה גפני: זה לא יכול היה לבוא מאליו, אם לא משרד האוצר.

מכלוף מיקי זוהר: קודם כל, יישובי הגדר.

מכלוף מיקי זוהר: אמרנו תוספת של אחוז אחד.

שגית אפיק: ליישובים שהם בשני קילומטרים, אתה מציע להוסיף תוספת של אחוז אחד.

מכלוף מיקי זוהר: כן.

מכלוף מיקי זוהר: אחוז אחד.

מכלוף מיקי זוהר: אשכול פריפריאלי שלוש, במקום המספר 80 יבוא המספר 90.

שגית אפיק: אתה מדבר על הניקוד.

מכלוף מיקי זוהר: על הניקוד.

מכלוף מיקי זוהר: אשכול פריפריאלי ארבע, במקום המספר 50 יבוא המספר 60.

מכלוף מיקי זוהר: אשכול פריפריאלי 1 או 2, במקום המספר 100 יבוא המספר 105.

מכלוף מיקי זוהר: ישוב עירוני בנגב, יש בונוס שלקחנו אותו בדיון הראשון של 42,000 שקלים.

שגית אפיק: מדד חברתי-כלכלי 3.

מכלוף מיקי זוהר: כן.

מכלוף מיקי זוהר: אני מבקש להחזיר אותו.

מכלוף מיקי זוהר: לקחנו אותו ואני מבקש להחזיר אותו אבל אני גם אנסח שם סעיף סייג כדי שהאוצר לא יצא מגדרו, שבכל מצב , לא משנה מה, התקרה לא תעלה על 205,000 שקלים.

שגית אפיק: רק לגבי התוספות לישוב עירוני.

מכלוף מיקי זוהר: כן.

מכלוף מיקי זוהר: אני מגביל את התקרה ל-205,000 שקלים.

נטליה מירנצ'וב: אני כבר אומרת שיש כאן עלויות גבוהות.

נטליה מירנצ'וב: כל זמן שמזיזים את הנקודות, זה מעביר.

מכלוף מיקי זוהר: תבדקי.

מכלוף מיקי זוהר: יש לך עד סוף היום אפשרות לבדוק.

מכלוף מיקי זוהר: תבדקי ותביאי לנו סכום מדויק.

איציק שמולי: אתה יכול לחזור על הנקודה השנייה והשלישית?

איציק שמולי: אחרי תוספת אחוז אחד לקו עימות.

מכלוף מיקי זוהר: אחרי אחוז של קו עימות, באשכול פריפריאלי 3, במקום ניקוד של 80, אני מוסיף את הניקוד ל-90.

מכלוף מיקי זוהר: באשכול פריפריאלי 4, במקום ניקוד של 50, אני מוסיף את הניקוד ל-60.

מכלוף מיקי זוהר: באשכול פריפריאלי 1 ו-2, במקום הניקוד 100, אני מוסיף את הניקוד ל-105.

קריאה: למה לא 120?

קריאה: תבדוק את זה.

מכלוף מיקי זוהר: אני בדקתי.

מכלוף מיקי זוהר: אנחנו אנשים שעושים שיעורי בית.

מכלוף מיקי זוהר: ישוב עירוני בנגב, אמרנו שמחזירים את הבונוס שלקחנו אבל מגבילים את התקרה ל-205,000 שקלים.

מכלוף מיקי זוהר: זה לא יחצה את ה-205,000 שקלים.

איתן ברושי: לגבי גונן ולהבות, הגדרת הגבול ולא הגדרת התנאים.

קריאה: זה לא משפיע על להבות הבשן.

איתן ברושי: אני שואל אותו.

מכלוף מיקי זוהר: אדוני, בוא נצביע.

מכלוף מיקי זוהר: אתה מגיש רביזיה וברביזיה אפשר לפתוח הכול.

איתן ברושי: אדוני היושב ראש, החוק הזה הוא חוק שנתפר למטרות ברורות.

איתן ברושי: אני לא רוצה להתווכח.

משה גפני: מה המטרות הברורות?

משה גפני: לפי ההצעה הזאת ייכנסו לכאן מה שזלץ ביקש.

גיורא זלץ: לא.

גיורא זלץ: מה שאנחנו דיברנו זה שההגדרה של הצבא כקדימות תיחשב כמו קדימות.

גיורא זלץ: תשעה קילומטרים או קו עימות על פי הצבא.

גיורא זלץ: זה מה שביקשנו שייכנס.

שגית אפיק: אתם ביקשתם קריטריון חדש ואי אפשר לעשות אותו.

שגית אפיק: זה מה שאתם מבקשים, עוד קריטריון שגם אותו אי אפשר לעשות.

משה גפני: לגבי הצעת חוק הטבות המס, אני אכנס את הוועדה בסוף היום.

משה גפני: אמרתי בתחילת הישיבה ואני מבקש את הקשבת האוצר.

משה גפני: אני מבקש בתוך שעתיים או בתוך שלוש שעות – אני היום מצביע – שתאמרו את הנתונים לגבי הנושא של העלויות ועל מה אנחנו מדברים.

משה גפני: הרי חלק אנחנו מורידים.

משה גפני: אתם גם ביקשתם שזה לא יהיה מה-1 בינואר 2018.

משה גפני: אנחנו נתחשב בבקשות שלכם כדי שהעלויות וכל מה שנלווה לעניין הזה יהיו פחות.

משה גפני: אני מבקש תשובות על כל מה שעלה כאן.

משה גפני: עלה הנושא של גונן, עלה הנושא של צמודי הגדר.

איתן ברושי: להבות הבשן, גונן ועברון.

משה גפני: עברון לא יהיה.

משה גפני: הם מבקשים שלא נצביע.

משה גפני: הם אומרים שאז אנחנו מעמידים אותם במצב כאילו כל מה שעכשיו יבוא, אנחנו מאשימים אותם.

משה גפני: אנחנו לא מאשימים אותם.

משה גפני: אנחנו רוצים את הנתונים.

משה גפני: אני לא אצביע בלי שכל חברי הוועדה ידעו על מה אני מצביע, גם אם מישהו לא יוכל להיות כאן.

משה גפני: לא אצביע בלי זה.

משה גפני: זה חוק שיהיה בהסכמה.

משה גפני: הוא לא חוק שיהיה באוויר.

משה גפני: בטוח יהיה צמודי גדר.

משה גפני: בטוח.

משה גפני: על זה גם דיברנו בהתייעצות.

משה גפני: לא תהיה נהריה יותר מזרעית.

קריאה: ובטוח תהיה נהריה.

משה גפני: בטוח תהיה נהריה.

משה גפני: בנהריה לא נשנה כלום.

משה גפני: בטוח תהיה נתיבות וגם שם לא נשנה.

משה גפני: יש שם עוד כמה בעיות שהתגלו שהן לא משנת את החוק אבל משנה בעלויות, מה שקודם היועצת המשפטית כתבה, להעלות באחוז מסוים.

משה גפני: אם מישהו חושב, רבותיי וחברי ראשי הרשויות, אם אתם חושבים שעכשיו בהזדמנות החגיגית הזאת נעשה מהפכה ונשנה את הכול – לא יהיה.

משה גפני: מה שאנחנו מנסים לעשות זה להעלות קצת את הניקוד, להביא את זה למצב שיהיה קצת יותר טוב ואז אנחנו מתקרבים ב-2019 עם שינוי, אם נוכל לעשות, כללי.

משה גפני: יכול להיות שנקבל את ההצעה הזאת אבל שתדעו, ואתם יודעים את זה, שמה שקורה בכל הדבר הזה זה שבסוף גם מסתכלים מה יש לשכן.

משה גפני: יכול להיות שאנחנו נחליט לעשות הכול שווה אבל אז זה לא יהיה חוק של הטבות מס.

משה גפני: תודה רבה.

משה גפני: אני עושה הפסקה עד אחרי סיום הישיבה במליאה.